په تېرو ۱۱ ورځو کې د افغانی سرې میاشتې روغتیایی مرکز تورخم کې ۱۸۳۲ کډوالو ته روغتیایی خدمات وړاندې کړی دی. نن چهارشنبه چې د روان سپوږمیز کال د رجب المرجب میاشتې ۳مه نېټه ده، تورخم کې د افغانی سرې میاشتې روغتیایی مرکز د کډوالو په عمری پنډ غالی او تورخم فرضیې کرښې دروازې ته څېرمه، په تېرو ۱۱ ورځو کې ۱۸۳۲ اړمنو راستنېدونکو کډوالو ته روغتیایی خدمات وړاندې کړی دی. د یادونې وړ ده، چې تورخم کې د افغانی سرې میاشتې روغتیایی مرکز په تېرو ۷۳ ورځو کې ټولټال ۳۰۸۹۷ تنه کډوالو ته په بېلابېلو برخو کې روغتیایی خدمات وړاندې کړی دی. ‎